recursal/SuperWikiNEXT-32B huggingface dataset:
**ג'ון אוסטין גרונוסקי הבן** (באנגלית: **.John Austin Gronouski Jr**;‏ 26 באוקטובר 1919 – 7 בינואר 1996) היה פוליטיקאי ודיפלומט אמריקאי, שכיהן כמנהל הכללי של דואר ארצות הברית בשנים 1963–1965 ולאחר מכן ועד 1968 כשגריר ארצות הברית בפולין.

ביוגרפיה
--------

ג'ון גרונוסקי נולד בדנבאר, ויסקונסין להורים ממוצא אירי ופולני, מרי (לבית ריילי) וג'ון אוסטין גרונוסקי האב. ב-1942 הוא סיים את לימודיו באוניברסיטת ויסקונסין–מדיסון. במלחמת העולם השנייה הוא התגייס לחילות האוויר של צבא ארצות הברית, שם הוא שירת כנווט והשתחרר באוקטובר 1945. בינואר 1948 נשא גרונוסקי לאישה האת מרי לואיז מץ. לזוג נולדו שתי בנות.

ב-1947 הוא סיים לימודי תואר שני באוניברסיטת ויסקונסין וב-1955 הוא סיים שם לימודי תואר דוקטור. ב-1952 הוא התמודד בבחירות לסנאט של ארצות הברית מול ג'וזף מקארתי, שניצח בבחירות. ב-1959 הצטרף גרונוסקי למחלקת ההכנסות של ויסקונסין ומונה כמנהל של ועדת סקר ההכנסות. ב-1960 מונה גרונוסקי כנציב המיסוי של מדינת ויסקונסין.

גרונוסקי היה מתומכיו של ג'ון פיצג'רלד קנדי במסע הבחירות שלו לנשיאות. ב-1963 הוא מונה כמנהל הכללי של דואר ארצות הברית, וכך היה לאמריקאי הראשון ממוצא פולני שכיהן כחבר בקבינט של ארצות הברית. כמנהל הכללי של הדואר הוא קידם את שיטת המיקוד בן חמש הספרות ופעל לשים קץ לאפליה הגזעית כנגד עובדי הדואר. לאחר עזיבתו את הקבינט ב-2 בנובמבר 1965 מינה אותו הנשיא לינדון ג'ונסון כשגריר ארצות הברית בפולין.

ב-1969, עם כניסתו לנשיאות של ריצ'רד ניקסון, היה גרונוסקי לדקאן המייסד של בית הספר ליחסי ציבור על שם לינדון ג'ונסון באוניברסיטת טקסס באוסטין. בתפקיד זה הוא שימש עד 1974. הוא היה חבר בוועדת אייזנהאואר לשידורי רדיו בינלאומיים ויושב ראש מועצת השידורים הבינלאומית (Board for International Broadcasting) בתקופת נשיאותו של ג'ימי קרטר. לאחר פרישתו חי גרונוסקי בגרין ביי, ויסקונסין.

ג'ון גרונוסקי נפטר בגרין ביי ב-7 בינואר 1996. הוא נטמן בבית הקברות הקתולי שבעיר.

קישורים חיצוניים
----------------

ויקישיתוף מדיה וקבצים בנושא **ג'ון גרונוסקי** בוויקישיתוף
* ג'ון גרונוסקי, באתר "Find a Grave" (באנגלית)

הערות שוליים
------------

1. ↑  "John A. Gronouski (1963)". Miller Center of Public Affairs. 2016-10-04.
2. ↑  "Gronouski, John".

| המנהלים הכלליים של מחלקת הדואר של ארצות הברית ושל שירות הדואר של ארצות הברית |
| --- |
| הקונגרס הקונטיננטלי  (1789-1775) | פרנקלין • בצ'י • האזרד | החותם של מחלקת הדואר של ארצות הברית |
| מחלקת הדואר | 

|  |  |
| --- | --- |
| מחוץ לקבינט  (1829-1789) | אוזגוד • פיקרינג • האברשאם • גדעון גריינג'ר • מגז • מקלין |
| כחבר הקבינט  (1971-1829) | ברי • קנדל • נילס • פרנסיס גריינג'ר • ויקליף • ג'ונסון • קולמר • הול • האברד • קמפבל • ארון בראון • הולט • קינג • בלייר • דניסון • רנדל • קרסוול • מרשל • ג'וול • טיינר • קיי • מיינרד • ג'יימס • האו • גרשם • האטון • וילאס • דיקינסון • ואנאמייקר • ביסל • וילסון • גריי • סמית' • פיין • ויין • קורטליו • וון לנגרקה מאייר • היצ'קוק • ברלסון • הייז • וורק • ניו • וולטר פולגר בראון • פארלי • ווקר • האנגן • דונלדסון • סאמרפילד • דיי • גרונוסקי • אובריאן • ווטסון • בלונט |

 |
| שירות הדואר  (1971 ואילך) | בלונט • קלסן • ביילר • בולגר • קרלין • קייסי • טיש • פרנק • רניין • הנדרסון • פוטר • דונהו • ברנן • דג'וי |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1200641280
* ISNI: 0000 0000 2287 341X
* LCCN: n81047214
* NARA: 10570136
* SNAC: w67s93tb
* VIAF: 35773424
* WorldCat: lccn-n81047214

 |
שגיאות פרמטריות בתבנית:חברה מסחרית   
שימוש בפרמטרים מיושנים [ אנשי מפתח ] 

משרדי החברה בקרונברג
**בראון GmbH** (בגרמנית: **Braun**), לשעבר בראון AG, היא חברה גרמנית הממוקמת בקרונברג. משנת 1984 ועד שנת 2005 הייתה בראון חברת-בת בבעלותה המלאה של חברת ג'ילט שרכשה שליטה בחברה בשנת 1967. כיום בראון היא בבעלותה המלאה של חברת פרוקטר אנד גמבל שרכשה את חברת ג'ילט בשנת 2005.

מוצרים
------

* גילוח וטיפוח (גילוח חשמלי, מכונות תספורת, מכונות להסרת שיער)
* מוצרים עבור הגיינת הפה.
* טיפולי יופי (טיפוח שיער ואפילציה)
* הכנת אוכל ושתייה (מכונות קפה, מטחנות קפה, טוסטרים, בלנדרים, מסחטות)
* מגהצים
* שעונים, שעוני יד ומחשבונים.

היסטוריה
--------

מקס בראון, מהנדס מכונות, הקים חנות קטנה בפרנקפורט בשנת 1921. בשנת 1923 הוא החל לייצר רכיבים למקלטי רדיו. בשנת 1928 החברה התרחבה באופן משמעותי בין השאר בשל שימוש בחומרי פלסטיק מסוימים, והחנות עברה לבניין חדש בIdsteiner Strasse.

8 שנים לאחר שפתח את חנותו החל בראון לייצר מקלטי רדיו שלמים. זמן קצר לאחר מכן הפך בראון לאחר היצרנים המובילים בתעשיית יצור הרדיו של גרמניה. התרחבות זו המשיכה עם ההשקה של מכשיר משולב של רדיו ופטיפון הראשון בשנת 1932.

בשנת 1932 הוצג המותג בראון, והלוגו המוכר עם ה-A העולה עוצב. ביריד העולמי בפריז בשנת 1937 בראון קיבל פרס על הישגיו המיוחדים בפונוגרפיה. בשנת 1944 מפעלי פרנקפורט נהרסו כמעט לחלוטין, ומקס בראון החל לבנות מחדש את החברה שלו, עם 150 עובדים.

לאחר מכן, בראון המשיך לייצר מכשירי רדיו מתקדמים וציוד אודיו ובמהרה הפוך ידוע בשל הרדיו והפטיפונים שלו בעלי איכות גבוהה (High Fidelity). ב-1954 החלה החברה לייצר גם מקרני שקופיות, עמוד התווך של העסק במהלך 40 השנים הבאות. 

בשנת 1962 הפכה בראון ל-בראון AG, חברה ציבורית בשנת 1963 החלה החברה בהפצת מיקרופונים בגרמניה של היצרן האמריקאי Shure.

בשנת השבעים של המאה העשרים החלה בראון להתמקד במכשירי חשמל ביתיים כמו מכונות גילוח, מכונות קפה, סכיני גילוח, שעונים ומכשירי רדיו. קו היצור של מקרני שקופיות וסרטים הופסק. בשנת 1998 הפכה בראון AG לחברה בבעלות פרטית.

בשנת 1981 ייצור האודיו וחטיבת ה-hi-fidelity שצמחו מתוך ליבת העסקים הקודמת של ייצור מכשירי הרדיו, פטיפונים, מוצרי השמע בעלי ה-hi-fidelity פוצלו לבראון אלקטרוניק GmbH, חברת בת עצמאית של ג'ילט. 

בשנת 1984 הפכה בראון לחברת בת בבעלותה המלאה של ג'ילט.

באמצע שנות התשעים של המאה העשרים החזיקה בראון בעמדה מובילה בקרב יצרני המכשירים הביתיים בעולם, אך חששות רווחיות החלו לעלות על פני השטח. רבים מהמתחרים של בראון חיקו את עיצובי בראון וייצרו במדינות בעלות כוח עבודה זול יותר. התביעות המשפטיות של בראון כנגד מפירי זכויות היוצרים עלו לה סכומים נכבדים.

ג'ילט נרכשה בשנת 2005 על ידי חברת פרוקטר אנד גמבל, מה שהפך את זו האחרונה לבעליה המלאים של חברת בראון.

קישורים חיצוניים
----------------

ויקישיתוף מדיה וקבצים בנושא **בראון** בוויקישיתוף
* 

* אתר האינטרנט הרשמי של בראון

* אתר האינטרנט הרשמי של בראון (בשפות מרובות)

* אתר האינטרנט הרשמי של בראון (באנגלית ובגרמנית)

* אתר האינטרנט הרשמי של בראון (באנגלית, בגרמנית, בצרפתית, באיטלקית, בספרדית, בפולנית, בהולנדית, בנורווגית, בשוודית ובטורקית)
* בראון, ברשת החברתית פייסבוק

* בראון, ברשת החברתית אקס (טוויטר)

* בראון, סרטונים בערוץ היוטיוב

|  |  |
| --- | --- |
| בקרת זהויות עריכת הנתון בוויקינתונים | 
* GND: 2056981-6
* SNAC: w63f9vx3

 |
**מילה** (בגרמנית: **Míele**) היא יצרנית מכשירי חשמל ביתיים, ציוד לצרכים מסחריים ומטבחים מותאמים ברמה גבוהה הממוקמת בגוטרסלו (Gütersloh) בגרמניה. מילה הייתה ועודנה חברה בבעלות ובהנהלה משפחתית, שנוסדה ב-1899 על ידי קרל מילה (Carl Miele) וריינהרד זינקן (Reinhard Zinkann).

היסטוריה
--------

המוצרים הראשונים של מילה היו מפריד שמנת, מחבצת חמאה ומכונה לשטיפת גיגיות, ויצאו לשוק תחת המותג Meteor. קרל מילה פיקח על תהליך הייצור וריינהרד זינקן הדריך וניהל את הכספים ומכירות.

בסימן המסחרי Míele נעשה שימוש כבר בשלב מוקדם, והוא מופיע על גבי כל המכונות, שלטי השם, החומר המודפס והפרסומות המופקים על ידי החברה. מאז תחילת שנות ה-20 של המאה העשרים הושם דגש רב על הסימן המסחרי בו הנקודה שעל גבי ה-"i" הוחלפה בגרש מוטה.
הסימן המסחרי נשאר ללא שינוי חוץ משלוש "מתיחות פנים מזעריות" שביטאו שינוי בטעמים של אותם זמנים. סקר שנערך על ידי Süddeutsche Zeitung, אחד העיתונים המובילים בגרמניה, מצא שאנשים זיהו את המותג מילה באמצעות ה-"í" בלבד (Míele).

מילה מייצאת מוצרים לשווקים רבים בעולם ומיוצגת ב-37 מדינות. ב-1983, Míele נכנסה לשוק האמריקני. נכון ל-2010 המוצרים מיוצרים בגרמניה, בצ'כיה וברומניה ומשם מופצים בעולם, תוך שהם מוצגים באולמות תצוגה ייחודיים לחברת מילה. בישראל החברה מפעילה אולם תצוגה ייעודי למוצריה בהרצליה פיתוח.

מוצרים
------

מילה מייצרת כיום מוצרי חשמל ביתיים כגון מכונות כביסה, מייבשי כביסה, שואבי אבק, מדיחי כלים, תנורי אפייה בטכנולוגיית בישול באדים, מפזרי חום ותנורים מהירים מובנים, כיריים, קולטי אדים, מקררים העומדים בפני עצמם או מובנים, מקפיאים, מצנני-יין ומכונות קפה אינטגרליות. כמו כן, החברה מייצרת מכונות מסחריות לניקוי רטוב, מדיחי ציוד זכוכית מעבדתי, מחטאים בתחום רפואת השיניים ומכונות לשטיפת ציוד רפואי.

בצפון אמריקה מילה משווקת כמותג מוצרים ביתיים ברמה גבוהה. אלו מתחרים במותגים כגון Kuppersbusch, Gaggenau, Fagor, Viking Range ו-Thermador. חברת מילה ממצבת את עצמה בקצה העליון והיוקרתי של שוק המכשירים הביתיים.

ססמאות
------

המוטו של מילה בגרמנית הוא Immer Besser, כלומר "תמיד טוב יותר". החברה גם משתמשת בסיסמה "כל דבר אחר הוא פשרה". בהולנד סיסמתה היא Er is geen betere כלומר "אין טוב יותר".

מדריך מילה
----------

החל משנת 2009/2008 מממנת חברת Miele ומוציאה לאור את **מדריך מילה** למסעדות הטובות באסיה.

קישורים חיצוניים
----------------

ויקישיתוף מדיה וקבצים בנושא **Miele** בוויקישיתוף
* 

* אתר האינטרנט הרשמי של Miele (ברוסית)

* אתר האינטרנט הרשמי של Miele (בגרמנית)

* אתר האינטרנט הרשמי של Miele (באנגלית)

* אתר האינטרנט הרשמי של Miele
* יונית מוזס, אין פס ייצור: ב-Miele עובדים רק לפי הזמנות, באתר ynet, 12 בינואר 2007
* Miele, ברשת החברתית פייסבוק

* Miele, ברשת החברתית אינסטגרם

* Miele, ברשת החברתית VK

|  |  |
| --- | --- |
| בקרת זהויות עריכת הנתון בוויקינתונים | 
* GND: 212100-1
* LCCN: n2002103761
* VIAF: 130380816
* WorldCat: lccn-n2002103761

 |
פירוש נוסף ערך זה עוסק בחברת ביגוד אמריקאית. אם התכוונתם לתנועת טרור פלסטינית המכונה הגא"פ או גאפ, ראו ג'יהאד איסלאמי פלסטיני. לאותיות בשם זה, ראו גאף.

**The Gap, Inc.‎** (הידועה בעיקר בשם **גאפ** (**Gap**), היא רשת ביגוד אמריקאית למכירת בגדי גברים, נשים וילדים.

לחברה כ-3,300 חנויות ב-90 מדינות ברחבי אירופה, צפון אמריקה, המזרח התיכון, אוסטרליה, אפריקה ואסיה. החברה מעסיקה כ-141,000 עובדים ברחבי העולם. החברה מפעילה תחתיה את המותגים: Old Navy, Banana Republic, Athleta ו- Intermix. תחת Gap החברה מפעילה את המותגים GapKids, babyGap, GapMaternity, GapBody ו- GapFit.

היסטוריה
--------

החנות הראשונה של גאפ נפתחה על ידי אנשי העסקים ובני הזוג דונלד ודוריס פישר ב-21 באוגוסט 1969, באושן אווניו שבסן פרנסיסקו, קליפורניה. בחנות נמכרו תחילה ג'ינסים של ליוויס ותקליטי פטיפון. בני הזוג פישר השיגו 63 אלף דולר כדי לפתוח את החנות, ובתוך שנה הגיעו המכירות ל-2 מיליון דולר.

החנות השנייה של גאפ נפתחה בסן חוזה, קליפורניה ב-1970. במקביל הוקם מטה החברה בבורלינגיים, קליפורניה, שהעסיק תחילה רק ארבעה עובדים. ההכנסות המשיכו לגדול ובין השנים 1972–1973 התרחבה הרשת ל–25 חנויות גם מחוץ לקליפורניה; החנות הראשונה בחוף המזרחי של ארצות הברית נפתחה בוורהיס, ניו ג'רזי.

ב-1974 החלה גאפ למכור בגדים בייצור עצמי בעלי מותג החברה.

ב-1983 רכשה החברה את חברת בגדי הנסיעות והטיולים "בננה ריפבליק". ב-1994 יצא במסגרת החברה קו הבגדים "אולד נייבי". ב-2005 יצא גם "Forth & Towne", שכוון לקהל הנשים מעל גיל 35, אך 19 חנויות המותג נסגרו ב-2007. ב-2006 יצא קו הנעליים אונליין "Piperlime", וב-2009 יצא קו בגדי הספורט לנשים "Athleta".

בישראל
------

חנות גאפ בירושלים, הנמצאת ברחוב ממילא.
בסוף שנת 2009 ובתחילת שנת 2010 נפתחו שתי החנויות הראשונות של הרשת בישראל - בירושלים ובתל אביב, בהמשך שנת 2010 נפתחו שתי חנויות נוספות בהרצליה, ברעננה ובאילת. הזיכיון בישראל ניתן לחברת אלביט מסחר וקמעונאות, חברה בת בבעלות מלאה של אלביט הדמיה.

קבוצת גוטקס מותגים, זכיינית הרשת בישראל, פרסמה הודעה בדצמבר 2016 בה היא תסגור את סניפיה בישראל במהלך 2017.

באוקטובר 2021 הודיע חברת גאפ על רכישת הסטארטאפ הישראלי CB4 המפתחת טכנולוגיה לניתוח נתונים, שמסייעת בהגדלת מכירות קמעונאיות.

קישורים חיצוניים
----------------

ויקישיתוף מדיה וקבצים בנושא **גאפ** בוויקישיתוף
* אתר האינטרנט הרשמי של גאפ (באנגלית)
* גאפ, ברשת החברתית פייסבוק

* גאפ, ברשת החברתית אקס (טוויטר)

* גאפ, ברשת החברתית אינסטגרם

* גאפ, ברשת החברתית LinkedIn
* האתר הישראלי של החברה
* מירב קריסטל, נפתחה החנות הראשונה של גאפ בארץ, באתר ynet, 25 באוגוסט 2009
* מירב קריסטל, גאפ פתחה חנות בת"א, באתר ynet, 22 בפברואר 2010
* גלי ברגר, החנויות הראשונות של גאפ: בת"א ובירושלים, באתר ynet, 4 בדצמבר 2008

הערות שוליים
------------

1. 1 2  Annual Report 2017
2. ↑  רשימת סניפי גאפ בישראל, באתר הישראלי של גאפ
3. ↑  משה בנימין, נחתם סופית הסכם הזיכיון הבלעדי של מוטי זיסר לשיווק "גאפ" בישראל, באתר ביזפורטל, ‏18 בפברואר 2009
4. ↑  Ynet, ענקית הביגוד גאפ רכשה סטארט אפ ישראלי, באתר ynet, 5 באוקטובר 2021

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007347290405171
* LCCN: nr99016044
* MusicBrainz: 096369eb-8fd0-49d7-933e-7f19078fa878
* VIAF: 124111703
* WorldCat: lccn-nr99016044

 |
**גזפרום תעופה**, או **גזפרום אוויה** (ברוסית: **Авиапредприятие Газпром авиа**) היא חברת תעופה פרטית רוסית, בבעלות תאגיד גזפרום המפעילה טיסות סחר, מסוקים ומטוסי נוסעים ברוסיה ומחוצה לה. מטה החברה בנמל התעופה הבינלאומי אוסטאפייבו, שבמוסקבה. מטה עיקרי בנמל התעופה יאמבורג, במחוז האוטונומי של ימלו-ננץ.

החברה הוקמה ב-3 בפברואר 1995 בהחלטת דירקטוריון תאגיד גזפרום כחברת בת ועם השנים זו הפכה לחברת התעופה העסקית הגדולה ברוסיה ואחת הטובות מסוגה במדינה ומהווה לחברה המובילה לטיסות עסקים.

החברה החלה את פעילותה ב-16 באפריל 1995 והיא מעסיקה למעלה מאלפיים עובדים.

צי
--

### צי המטוסים

מטוס יאקובלב Yak-42D של גזפרום אוויה בפולה, קרואטיה ביוני 2004.
מטוס Dassault Falcon 900
מסוק קאמוב Ka-226AG בסלון האווירי במוסקבה, 2007.
נכון לינואר 2018:


**צי המטוסים**| כלי טיס | בשירות | הזמנות | נוסעים | הערות |
| --- | --- | --- | --- | --- |
| מחלקה ראשונה | מחלקת עסקים | מחלקת תיירים | סך הכל |
| בואינג 737-700 | 3 | — | — | 20 | 102 | 122 |  |
| Dassault Falcon 900 | 4 | 1 | 8 | — | — | 8 | VIP |
| סוחוי סופרג'ט 100 | 10 | — | — | — | 90 | 90 |  |
| יאקובלב Yak-40 | 4 | — | — | 16 | — | 16 | גרסת סלון |
| סך הכל | 21 | 1 |  |

### צי המסוקים

נתונים נכון לינואר 2018:


*צי המסוקים'*| כלי טיס | בשירות | הזמנות | נוסעים | הערות |
| --- | --- | --- | --- | --- |
| קאמוב Ka-26 | 22 | — | 7 |  |
| מיל מי-2 | 39 | — | 8 |  |
| מיל מי-8 | 45 | — | 9 |  |
| סך הכל | 106 | — |  |

קישורים חיצוניים
----------------

ויקישיתוף מדיה וקבצים בנושא **גזפרום תעופה** בוויקישיתוף
* אתר האינטרנט הרשמי של גזפרום תעופה

הערות שוליים
------------

1. ↑
2. ↑
3. ↑
4. ↑
**גיליוטין** היא חברה שעוסקת בפיתוח ובשיווק משחקי מחשב, שהוקמה על ידי האחים רנארד ורועי גלוזמן בשנת 1996, במהלך השנים החברה יצרה מספר משחקים, רובם לא זכו להצלחה מסחרית בזמן אמת, אולם לאחר זמן הפכו לרטרו ולקלאסיקות ישראליות. כל משחקי החברה הם מסוג קווסט הומוריסטי, של הדמות הראשית.

פעילות החברה
------------

### גיימינג

החברה פעלה ברציפות משנת 1996 עד 2003 והוציאה משחקים למחשב האישי, משחק רשת אחד בשם ווג'ימון, ואף סדרת טלוויזיה אחת בשם "בטשת מואב". בשנת 2003 החליטו האחים גלוזמן להפסיק את פעילות החברה בגלל קשיים כלכליים. בשנת 2008 החברה פרסמה שהיא משחררת את כל משחקיה שיצאו עד אותה עת להורדה בחינם.

בשנת 2019 החברה החלה בקמפיין מימון המונים ליצירת משחק חדש בסדרה הקמפיין נחל הצלחה אדירה, ובחודש מרץ 2021 המשחק שוחרר.

### בטשת מואב

בשנת 2001, עם צאת המשחק "חלום שהתגשם", פורסם כי סדרת טלוויזיה בשם "בטשת מואב" תעלה לאוויר בערוץ פוקס קידס. עלילת התוכנית הייתה אמורה לעסוק ביריבותם של חזי וצחי פיפוש על צוואת דודם יהוציפר. הללו קבעו ביניהם כי הראשון שיקיף את היישוב הבדיוני "בטשת מואב", יזכה בירושת הדוד - אוסף של קונצים וקונדסים. הרעיון למוטיב התוכנית היה, כי בכל פרק יוצבו לצופים שתי אפשרויות לסיום העלילה, ועליהם יהיה לבחור בין השתיים באופן אינטראקטיבי. פוקס קידס דחו את התוכנית בטענה שהיא לא מתאימה לילדים.

ב-2003 עלתה התוכנית לשידור בערוץ ביפ בפורמט שונה אך עם שם זהה. העלילה מתחילה כאשר חזי מוכר קרקע שקיבל בירושה לשני אנשים שונים, ובמהלך הסדרה דואג חזי שלא ידעו הקונים אחד על קיומו של השני.

הסדרה היא בת עשרה פרקים באורך של כחמש דקות לפרק, והיא אף יצאה על גבי קלטת וידאו.

רשימת משחקים
------------

| שם המשחק | שנת יציאה |
| --- | --- |
| אלימלך אגוז בתככי הרייטינג | 1996 |
| פיפוש (1999) | 1999 |
| פיפוש 2 | 2000 |
| חלום שהתגשם | 2001 |
| פיפוש 3D – המהפכה | 2003 |
| ווג'ימון | 2003 |
| פיפוש (2021) | 2021 |

הערות שוליים
------------

1. ↑  הוא חזר, ובגדול: פיפוש במשחק חדש, באתר ערוץ הספורט, 5 באפריל 2021
2. 1 2  שחר סמוחה, פיפוש תולה את המקלדת, באתר הארץ, 1 בדצמבר 2003
3. ↑  *ווג'מון - פתיח*, נבדק ב-2023-10-26
4. ↑  :
5. ↑  פיפוש המשחק החדש, באתר Piposh (באנגלית)
6. ↑  מריאנה בננסון, משחק החיים: ראיון עם יוצרי "פיפוש" ו"בתככי הרייטינג", באתר משחק החיים: ראיון עם יוצרי "פיפוש" ו"בתככי הרייטינג", ‏2014-10-07
7. ↑  פיפוש המשחק החדש, עכשיו במימון המונים!, באתר headstart.co.il
8. ↑  Piposh on Steam, store.steampowered.com (באנגלית)
**ברשקה** (בספרדית: **Bershka**) היא הרשת הצעירה ביותר של קבוצת האופנה הספרדית "אינדיטקס".
הרשת היא בבעלותו של אמאנסיו אורטגה, הבעלים של המותגים: פול אנד בר, זארה ומאסימו דוטי. חברת-אחות של זארה ופול אנד בר.

החנות הראשונה של הרשת נפתחה ב-1998. בתוך חמש שנים נפתחו כ-100 חנויות נוספות. כ-10 שנים אחרי הקמתה, מנתה הרשת יותר מ-700 חנויות ב-50 מדינות שונות. בישראל קיימים כ-18 סניפים של ברשקה. הקולקציה של הרשת פונה לקהל צעיר (מגיל 13 עד אמצע שנות ה-20).
הקולקציה בחנות מתבססת על טרנדים שונים, אשר מתעדכנים פעמיים בשבוע [דרוש מקור][דרושה הבהרה]. החנויות מכילות מחלקת נשים Bershka, מחלקת נערות Bsk, מחלקת גברים chico [דרושה הבהרה] ומחלקת אביזרים ונעליים[דרושה הבהרה].

יבואנית זארה ישראל היא כיום המפעילה של רשת ברשקה בארץ.

קישורים חיצוניים
----------------

ויקישיתוף מדיה וקבצים בנושא **ברשקה** בוויקישיתוף
* אתר האינטרנט הרשמי של ברשקה
* ברשקה, ברשת החברתית פייסבוק

* ברשקה, ברשת החברתית אקס (טוויטר)

* ברשקה, ברשת החברתית אינסטגרם

* ברשקה, ברשת החברתית LinkedIn

* ברשקה, סרטונים בערוץ היוטיוב

* ברשקה, באתר פינטרסט

הערות שוליים
------------

1. ↑  מתנת חג מוקדמת: ברשקה פותחת חנות אונליין בישראל, וזו רשימת הקניות שלנו | Fashion Forward | אופנה, באתר fashionforward, ‏2021-08-24
**מייקל אלן פנינג** (אנגלית: Michael Alan Penning; ‏‏נולד ב־28 בספטמבר 1957) הוא פוליטיקאי בריטי מטעם המפלגה השמרנית. שימש כשר המדינה לענייני משפטים של בריטניה וכחבר פרלמנט מטעם המל המפסטד.

חבר פרלמנט
----------

בבחירות הכלליות בבריטניה (2005) התמודד פנינג במושב שנשלט על ידי מפלגת הלייבור של המל המפסטד בניסיון להביס את חבר הפרלמנט טוני מקולטר. פנינג זכה ביתרון של 2001 קולות על מקואלטר וזכה במושב (לאחר ספירה חוזרת חלקית) של 499 קולות. בחודש יולי 2007, פנינג קודם על ידי מנהיג המפלגה השמרנית דייוויד קמרון לתפקיד השר לבריאות הציבור בממשלת הצללים השמרנית. ב- 2016 חזר פנינג לפרלמנט. בד"כ הוא הצביע עם חברי מפלגתו השמרנית אבל בלט בהצבעות נגד נישואים של בני זוג מאותו מגדר.  בבחירות 2019 זכה בלמעלה מ-60% מהקולות באזור הבחירה שלו.

שר המדינה
---------

פנינג קצר את אחת ההצלחות הגדולות ביותר מבין חברי הפרלמנט בבחירות הכלליות 2010, כאשר הוא לקח 50% מקולות הבוחרים במחוז והשיג את המושב מושב ברוב של 13406. תוצאה זו דחקה את מועמד הלייבור למקום השלישי מאחורי המועמד הליברל-הדמוקרטי ריצ'רד גרייסון.
בעקבות הבחירות, ראש הממשלה, דייוויד קמרון, מינה אותו לשר המדינה לענייני תחבורה, כאשר כבישים ותחבורה נוספו לתחומי האחריות שלו.
בגילופי הגברי של 4 בספטמבר 2012, פנינג הועבר לתפקיד שר המדינה לענייני צפון אירלנד, הוא החזיק מעמד במשך קצת יותר משנה עד שקודם להיות שר המדינה לענייני אנשים עם מוגבלויות ב -7 באוקטובר 2013. לאחר מכן הוא קודם בפעם השנייה ב -15 ביולי 2014 מונה לשמש כשר הכוחות המזויינים של המדינה. הוא וכיהן בתפקיד עד יולי 2016.

קישורים חיצוניים
----------------

* 

* אתר האינטרנט הרשמי של מייק פנינג

ויקישיתוף מדיה וקבצים בנושא **מייק פנינג** בוויקישיתוף
* מייק פנינג, ברשת החברתית פייסבוק
* אתר האינטרנט של מייק פנינג (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* UKPARL: 1AspMgzb

 |





1. ↑  Mike Penning, הם עובדים בשבילך .They Work for You
איירבוס A321 של החברה
איירבוס A320 של החברה
**ג'טסטאר איירווייז** (באנגלית: **Jetstar Airways**) היא חברת תעופה זולה אוסטרלית. החברה היא חברת בת של קוואנטס, שהוקמה כתוצאה מהתחרות בשוק הטיסות הזולות באוסטרליה, לאחר שהוקמה החברה המתחרה וירג'ין אוסטרליה.

בסיס החברה ממוקם בנמל התעופה של מלבורן, והיא מפעילה טיסות ליעדים בינלאומיים ומקומיים.

קוואנטס הקימה מספר חברות אחיות בשם "ג'טסטאר"; ג'טסטאר אסיה איירווייז בסינגפור, ג'טסטאר פסיפיק איירווייז בווייטנאם, ג'טסטאר יפן ביפן.

היסטוריה
--------

החברה נוסדה בשנת 2003, והיא החלה להפעיל טיסות מקומיות במאי 2004. הטיסה הבינלאומית הראשונה שלה, הייתה בדצמבר 2005 לקרייסטצ'רץ', שבניו זילנד.

טיסת הבכורה של החברה האחות, ג'טסטאר אסיה איירווייז, התקיימה ב-13 בדצמבר 2004, והיא סימלה את כניסתה של קוואנטס לשוק הטיסות הזולות, ואת כוונתה להתחרות בחברה המקומית סינגפור איירליינס במגרש הביתי שלה.

ביולי 2007 רכשה קוואנטס 27% ממניות חברת התעופה הוייאטנמית "פסיפיק איירליינס". בשנת 2008 שינתה את שמה לג'טסטאר פסיפיק איירווייז.

בפברואר 2011 החל שיתוף הפעולה של ג'טסטאר וברית Oneworld, עם זאת; הכרטיסים לחברים בברית נמכרים דרך קוואנטס והטיסות הן בקוד שלה – QF.‏

באוגוסט 2011 הודיעה קוואנטס כי חברה לג'פאן איירליינס ולמיצובישי להקים חברת תעופה חדשה בשם ג'טסטאר יפן. החברה שהייתה אמורה להתחיל לפעול בדצמבר 2012, החלה לפעול ביולי אותה השנה.

צי המטוסים
----------

צי המטוסים של החברה נכון לדצמבר 2018:

| כלי טיס | בצי | בהזמנה | נוסעים | הערות |
| --- | --- | --- | --- | --- |
| J | Y | סה"כ |
| איירבוס A320-200 | 52 | — | — | 180 | 180 |  |
| 186 | 186 |
| איירבוס A320neo | — | 54 | — | 186 | 186 | קבלת ההזמנה החל משנת 2018 |
| איירבוס A321-200 | 8 | — | — | 220 | 220 |  |
| 230 | 230 |
| איירבוס A321neo | — | 27 | לא פורסם |  |
| איירבוס A321LR | — | 18 | — | 232 | 232 | קבלת ההזמנה מאמצע שנת 2020 |
| בואינג 787-8 | 11 | — | 21 | 314 | 335 |  |
| סה"כ | 71 | 99 |  |

קישורים חיצוניים
----------------

ויקישיתוף מדיה וקבצים בנושא **ג'טסטאר איירווייז** בוויקישיתוף
* 

* אתר האינטרנט הרשמי של ג'טסטאר איירווייז (באנגלית אוסטרלית)

* אתר האינטרנט הרשמי של ג'טסטאר איירווייז (באנגלית אמריקאית)
* ג'טסטאר איירווייז, ברשת החברתית פייסבוק

* ג'טסטאר איירווייז, ברשת החברתית אקס (טוויטר)

* ג'טסטאר איירווייז, ברשת החברתית אינסטגרם

* ג'טסטאר איירווייז, ברשת החברתית טיקטוק

  מדיה וקבצים בנושא ג'טסטאר איירווייז באתר Airliners.net

הערות שוליים
------------

1. ↑  ‏Jetstar joins Oneworld alliance באתר stuff.co.nz‏
2. ↑  פרטי צי המטוסים של ג'טסטאר איירווייז, באתר airfleets.net (באנגלית)
3. ↑  "Australia's Jetstar to add A321neo(LR) from mid-2020". *ch-aviation.com*. נבדק ב-22 בפברואר 2018. `{{cite web}}`:  (עזרה)
4. ↑  "First Jetstar 787 in final assembly". *Australian Aviation*. 5 ביוני 2013. `{{cite news}}`:  (עזרה)
**חברת השוקולד גִירָרְדֶלִי** (באנגלית: **Ghirardelli Chocolate Company**) היא חברה אמריקאית המייצרת שוקולד. כיום החברה היא חברת בת של התאגיד השווייצרי לינדט ושפרינגלי. 

גיררדלי נוסדה על ידי השוקולטייר האיטלקי דומניקו גיררדלי בשנת 1852. החברה היא יצרנית השוקולד השנייה הוותיקה ביותר בארצות הברית (אחרי בייקר'ס שוקולד).

היסטוריה
--------

דומניקו גיררדלי נולד בראפולו שבאיטליה בשנת 1817, והתמחה אצל יצרן ממתקים מקומי. בהיותו בן 20 הפליג לאורוגוואי עם רעייתו והחל לעסוק בסחר בקפה ובשוקולד. שנה לאחר מכן עבר ללימה, בירת פרו ופתח בה חנות ממתקים. בשנת 1847, ג'יימס ליק, שכנו של גיררדלי עבר לסן פרנסיסקו והחל למכור בה שוקולדים שייצר גיררדלי.

כיכר גיררדלי, סן פרנסיסקו, קליפורניה
בשנת 1849 בעקבות הבהלה לזהב הגיע גיררדלי לסן פרנסיסקו, ופתח חנות מזון בסטוקטון. החנות הייתה החנות היחידה באזור נרחב בו חיפשו זהב. בעקבות הצלחת החנות פתח גיררדלי בשנת 1852, חנות נוספת בפינת הרחובות ברודוויי ובאטרי בסן פרנסיסקו. 

החנות נשרפה בשריפה שפרצה ב-3 במאי 1852, ומספר ימים לאחר מכן נשרפה גם החנות בסטוקטון. גיררדלי פתח את "בית הקפה קהיר" בסן פרנסיסקו, אולם זה לא זכה להצלחה, וגיררדלי פתח חנות מזון בשם "גיררדלי וגירארד" (Ghirardely & Girard) בפינת הרחובות וושינגטון וקירני. זמן קצר לאחר מכן שונה השם של החנות ל"ד. גיררדלי ושות'" (D. Ghirardelli & Co.). בשנת 1852 ייבא גיררדלי 200 ליברות של פולי קקאו והחל לייצר שוקולד.

בשנת 1853 עבר המפעל לפינת הרחובות ג'קסון ומייסון. השוקולד זכה להצלחה ובשנת 1855 פתח גיררדלי מפעל לייצור שוקולד בפינת הרחובות גריניץ' ופאוול. ומבנה המפעל הקודם הפך למבנה משרדים עבור החברה. בשנת 1866 ייבאה החברה 1,000 אונקיות של פולי קקאו בשנה, מהם ייצרה שוקולד וליקרים. בשנת 1864 הפסיקה החברה לייצר ליקרים, ועסקה בייבוא קפה ותבלינים ובשיווקים ברחבי ארצות הברית, סין, יפן ומקסיקו. עסקי החברה וייצור השוקולד גדלו, ובשנת 1885 ייבאה החברה 450,000 ליברות של פולי קקאו בשנה.

שלט המפעל בסן פרנסיסקו
בשנת 1892 פרש גיררדלי מניהול החברה, ושלושת בניו החליפו אותה בניהולה.

בשנת 1900 הפסיקה החברה לייבא ולשווק קפה ותבלינים והתמקדה בייצור שוקולד וחרדל. החברה הגדילה את מפעליה, ובשנת 1965 הכריזה עיריית סן פרנסיסקו על כיכר גיררדלי והמבנה שסביבה כאתר מורשת רשמי של העיר. שנתיים לאחר מכן, בשנת 1967, עברו מפעלי הייצור של החברה לסן ליאנדרו.

בשנת 1963 נרכשה החברה על ידי חברת גולדן גריין מקרוני (Golden Grain Macaroni Company) וזו נרכשה בשנת 1986 על ידי חברת "קווייקר אואטס" (Quaker Oats). בשנת 1992 מכרה קווייקר אואטס את גיררדלי לחברת השקעות וזו מכרה את החברה בשנת 1998 לחברת השוקולד לינדט ושפרינגלי.

חנות השוקולד של גיררדלי בכיכר גיררדלי, שבסן פרנסיסקו

קישורים חיצוניים
----------------

ויקישיתוף מדיה וקבצים בנושא **גיררדלי** בוויקישיתוף
* אתר האינטרנט הרשמי של גיררדלי
* אתר חברת לינדט

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 0366 1523
* LCCN: n95037499
* SNAC: w6ht7pcm
* VIAF: 154929401
* WorldCat: lccn-n95037499

 |
**דאטה ג'ן** (באנגלית: **Datagen**) היא חברת תוכנה רב לאומית שהוקמה בשנת 2018 על ידי אופיר צ'קון וגיל אלבז. החברה מספקת פלטפורמה להפקת נתונים סינתטיים המשמשים תעשיות כגון אלו העושות שימוש במציאות מדומה (VR), מציאות רבודה (AR), ראייה ממוחשבת (CV), ובינה מלאכותית (AI), בעיקר, מכוניות אוטונומיות, רובוטיקה ואבטחת IoT. הטכנולוגיות של החברה מוטמעות באלו של חברות פורצ'ן 500 שונות וענקיות טכנולוגיה אמריקאיות.

היסטוריה
--------

דאטה ג'ן הוקמה בשנת 2018 על ידי בוגרי הטכניון הישראליים אופיר צ'קון וגיל אלבז שפיתחו פלטפורמה להפקת נתונים סינתטיים עבור מודלים של אינטליגנציה מלאכותית. ההשראה הראשונית, ליצירת מה שלימים עתיד להיות דאטה ג'ן, הייתה סרטון של מייסד פייסבוק, מארק צוקרברג, המדגים את אוקולוס.

בשנת 2021 הצטרפו לחברה 4 בכירים בתעשייה; טל דרום (סמנכ"לית מחקר ופיתוח, בעבר מנהלת בכירה באמזון מו"פ בישראל), ד"ר יונתן לזרסון (ראש מחקר AI), קארין רגב (סמנכ"לית שיווק) והדס שיינפלד (סמנכ"לית מוצר דאטה ג'ן, (מנהלת לשעבר בגוגל).

בשנת 2022 הודיעה החברה כי גייסה 50 מיליון דולר בסבב גיוס מסדרה B.

פלטפורמת דאטה ג'ן
-----------------

פלטפורמת דאטה ג'ן משמשת להפקת נתונים סינתטיים המשמשים בבינה מלאכותית של ראייה ממוחשבת תוך הפיכתה של הפקת תמונות דו-ממדיות ותלת-ממדיות, באמצעים אחרים, לצורך הכשרת דגמי בינה מלאכותית, למיושנת. על ידי יצירת סביבה וירטואלית תלת־ממדית של העולם האמיתי, הפלטפורמה מאפשרת ללקוחות לקצץ את זמן יצירת מערך הנתונים של אימון בינה מלאכותית, שבדרך כלל ייקח להם כמה חודשים, לכמה שעות. על ידי מתן שליטה רבה יותר על תוצאת מערך הנתונים הסופית לצורך אימון בינה מלאכותית, המערכת מאפשרת למפתחי בינה מלאכותית לבודד ולתקן את כל הפערים האפשריים שיש לבינה המלאכותית שלהם, ובכך ליצור בינה מלאכותית מאומנת ומשופרת יותר.

קישורים חיצוניים
----------------

ויקישיתוף מדיה וקבצים בנושא **דאטה ג'ן** בוויקישיתוף
* אתר האינטרנט הרשמי של דאטה ג'ן
* דאטה ג'ן, ברשת החברתית פייסבוק

* דאטה ג'ן, ברשת החברתית אקס (טוויטר)

* דאטה ג'ן, ברשת החברתית LinkedIn
* דאטה ג'ן, בביצוע Ofir Chakon - CEO and Co-founder, Datagen, סרטון באתר יוטיוב

הערות שוליים
------------

1. 1 2  דוד רוזנטל‏, נבחרת של 4 בכירים הצטרפה לסטארטאפ Datagen, באתר וואלה!‏, 22 בספטמבר 2021
2. 1 2  "20-Minute Leaders "Our DNA is implanted so deeply in the culture that other people live and breathe the values we started with."". כלכליסט. 1 בפברואר 2022. נבדק ב-26 במרץ 2022. `{{cite web}}`:  (עזרה)
3. 1 2  "Israeli simulated data co Datagen raises $50m". גלובס. 24 במרץ 2022. נבדק ב-26 במרץ 2022. `{{cite web}}`:  (עזרה)
4. ↑  רותי, לוי (23 במרץ 2022). "הסימולטור שפותר את כאב הראש הגדול של מפתחי הבינה המלאכותית". TheMarker. נבדק ב-26 במרץ 2022. `{{cite web}}`:  (עזרה)
**דורלינג קינדרסלי** (באנגלית: **Dorling Kindersley**, ידועה גם בשם המקוצר DK) היא הוצאה לאור בריטית בין-לאומית המתמחה בספרי עיון לכל הגילים ובספרי ילדים ונוער. ספריה מאופיינים בתמונות רבות ועושר ויזואלי. היא חברה-בת ומותג של הוצאת פינגווין רנדום שנמצא בבעלות הקונצרן הגרמני ברטלסמן והחברה הבריטית פירסון PLC. להוצאת DK משרדים בלונדון, ניו יורק, מלבורן, מינכן, ניו דלהי וטורונטו.

היסטוריה
--------

הוצאת DK נוסדה ב-1974. היא מפרסמת מגוון רחב של ספרים וכותרים במגוון תחומים: מדרכי טיולים (בהם סדרת מדריכי Eyewitness), ספרי אמנות ותחביבים, ספרי היסטוריה, ספרי בישול, ספרי "לייף סטייל" וסגנון חיים, מדריכים בנושאים שונים כגון גינון והורות, ספרי ידיעת הטבע, אנציקלופדיות לילדים (בהן סדרת ספרי Eyewitness) ונוער, ספרי קריאה למתחילים לילדים ועוד. בנוסף היא מוציאה ספרי ילדים "בידוריים" יותר המבוססים על מותגים כגון חברת וולט דיסני, מלחמת הכוכבים, מארוול קומיקס, DC קומיקס, לגו, סופי הג'ירפה ועוד.

ספריה של החברה, בייחוד אלה מסדרות מדריכי Eyewitness וספרי Eyewitness, מבוססים על הפילוסופיה ש"תמונה אחת שווה אלף מילים" ומאופיינים בעושר רב של צילומים, איורים עם הסברים וחומר גרפי רב. התמונות הרבות מלוות בהסברים, הן בגוף התמונה והן לצידה. חלק גדול מהתמונות נצרבות ומוצבות על רקע לבן ונותנות תחושה של מוצג במוזיאון. לחלק מהספרים מצורף תקליטור (CD) הכולל חלק מהתמונות בפורמט דיגיטלי. מספר ספרים מוצעים במארזים מיוחדים הכוללים חומר נוסף בנוסף לספר הראשי כגון פוסטר קיר אינפורמטיבי, ספרוני מידע נוסף ותיקי מומחים (המתארים את המדענים ודרך עבודתם), תקליטור מולטימדיה ודגם להרכבה.

קישורים חיצוניים
----------------

ויקישיתוף מדיה וקבצים בנושא **דורלינג קינדרסלי** בוויקישיתוף
* 

* אתר האינטרנט הרשמי של דורלינג קינדרסלי (באנגלית)
* דורלינג קינדרסלי, ברשת החברתית פייסבוק

* דורלינג קינדרסלי, ברשת החברתית אקס (טוויטר)

* דורלינג קינדרסלי, ברשת החברתית אינסטגרם

* דורלינג קינדרסלי, סרטונים בערוץ היוטיוב
* DK FindOut - אתר חינוכי המבוסס על ספרי החברה לילדים ונוער

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007390383105171
* CiNii: DA0597367X
* GND: 5519755-3
* ISNI: 0000 0004 4691 6209
* LCCN: n91095970
* MusicBrainz: f6838e6b-f96b-4bae-ac3e-a2abd2c8b544
* NKC: nlk20040154977
* VIAF: 136181449
* WorldCat: lccn-n91095970

 |
**דלתות חמדיה** היא חברה ישראלית לייצור דלתות פנים ודלתות כניסה.

החברה נוסדה בשנת 1949 על ידי חברי קיבוץ חמדיה כנגריה, בעיקר עקב המחסור במים באזור הצחיח של עמק בית שאן ואדמת הסלעים, מה שהקשה על פיתוח החקלאות וענפים כמו הרפת. המומחיות של הנגרייה הייתה, בין היתר, בייצור דלתות המתאימות במיוחד לארצות טרופיות שהיו קלות יותר במשקל, ובעלות התקנה שאינה גבוהה. לאחר שנחלה החברה הצלחה במיזמים בגאנה, ליבריה וארצות אפריקאיות נוספות, הורחבה הנגרייה.

בשנת 1962 הוחלט להקים בית חרושת של ממש עם אולם ייצור גדול, סככה לעצים שהוכנס לאולם, משחזייה, מסגרייה ושירותים נוספים. המפעל נחנך ב-1963 בהשקעה כספית גדולה במטרה לספק דלתות הן לייצוא באפריקה ובאסיה והן לצריכה בישראל. הוא נפתח כקואופרטיב בין איחוד הקבוצות והקיבוצים לבין מרכז הקואופרציה. ב-1965 זכתה החברה בפרס קפלן לתעשייה.

בשנת 2005 החברה הגישה בקשה ל-"הרמת מסך" וגביית חובותיה של חברה פרטית בשם "הנגרייה" בבעלות ישראל בן אבו מנכסי הבעלים. הבעלים הגישו ערעור ונדחו בבית המשפט העליון. השופטים האשימו את המערער בגלגול חובות ובמנוף בלתי אחראי: כ-1,000,000 ש"ח חובות לדלתות חמדיה בעוד לחברה עצמה היה הון עצמי בסך 14,000 ש"ח בלבד.

בשנת 2007, במסגרת הסדר נושים של חובות הקיבוץ, מכר הקיבוץ את אחזקתו במפעל לשני אנשי עסקים, אשר החזיקו בדלתות חמדיה בע"מ באמצעות חברת ס.א.ג.מ בע"מ {(אהוד ססי (71.77%) ומיכאל גלובינסקי (28.23%)}. בשנת 2019 נמכרה השליטה בדלתות חמדיה (51%) לקרן טנא כאשר אהוד סאסי עודנו מכהן כמנכ"ל דלתות חמדיה בע"מ. 

החברה משתפת פעולה עם יזמים וחברות בנייה מהגדולים בארץ וסיפקה לאורך השנים מאות אלפי דלתות לפרויקטים למגורים בבנייה רוויה, וילות יוקרה ובתים פרטיים, מבני ציבור, משרדים, בתי חולים, בתי מלון, בתי אבות ועוד. לרשת דלתות חמדיה 11 אולמות תצוגה במרכזי קניות ומתחמי עיצוב הבית ברחבי הארץ.

רכישת מפעל דלתות הכניסה רשפים
-----------------------------

בשנת 2021, רכשה החברה את מפעל "דלתות רשפים" באשקלון, מפעל מוביל בתחום דלתות הכניסה המעוצבות ומסגרות לבניין. רכישה זו הרחיבה את היצע דלתות חמדיה ומאפשרת לה לספק כיום גם דלתות כניסה לצד דלתות הפנים המסורתיות.

פיתוח פטנט
----------

רשת דלתות חמדיה פיתחה פטנט בינלאומי לדלתות פנים אקוסטיות מבודדות רעש. הפטנט נקרא "טכנולוגיה לבידוד רעשים בעוצמה של עד 33 דציבלים" ומאפשרת בידוד אקוסטי דו כיווני, כאשר דלת הפנים בנויה ממילוי אקוסטי רב שכבתי ייחודי, סף אקוסטי מתכוונן ואטמי גומי כפולים, הן בכנף והן במשקוף הדלת. החברה משווקת פטנט זה תחת "טכנולוגיית Ultra Quiet הזמינה ברוב דגמי הדלתות כיום.

קישורים חיצוניים
----------------

* אתר האינטרנט הרשמי של דלתות חמדיה
* אתר האינטרנט הרשמי של דלתות רשפים

הערות שוליים
------------

1. ↑  א. מש, מנגריה לבית חרושת, דבר, 26 ביולי 1962
2. ↑  מפעל קואופרטיבי לייצור דלתות נחנך במשק חמדיה, דבר, 3 במאי 1963
3. ↑  נימוקי ועדת פרס קפלן, דבר, 5 באוגוסט 1965
4. ↑  עא 10582/02 ישראל בן אבו נ' דלתות חמדיה בע"מ, פסקי דין, החלטות ופרוטוקולים.
5. ↑  גולן חזני, דלתות חמדיה על סף מיזוג עם דלתות רשפים מאשקלון, באתר כלכליסט - www.calcalist.co.il, ‏2021-03-02
**דויטשה טלקום (דוֹיטְשֶׁה טֶלֶקוֹם)** (בגרמנית: **Deutsche Telekom**) היא חברת טלקומוניקציה גרמנית. מטה החברה בעיר בון. החברה הוקמה ב-1996 כאשר דויטשה בונדספוסט, שהייתה מונופול בבעלות המדינה, הופרטה. נכון ליוני 2008, ממשלת גרמניה עדיין מחזיקה ב-15% ממניות החברה באופן ישיר, ועוד 17% באמצעות בנק KfW, הנמצא בבעלות המדינה.

היסטוריה
--------

דויטשה בונדספוסט הייתה סוכנות דואר פדרלית ממשלתית שהוקמה ב-1947והחליפה את הרייכפוסט. כחלק מרפורמה בשירותי הדואר, פוצלה דויטשה בונדספוסט ב-1 ביולי 1989 לשלוש ישויות נפרדות, שאחת מהן היא דויטשה טלקום. כחלק מרפורמה נוספת, שהתרחשה ב-1 בינואר 1995, דויטשה בונדספוסט טלקום הפכה לדויטשה טלקום והופרטה ב-1996. על כן היא חולקת היסטוריה משותפת עם חברות נוספות שהופרטו והיוו בעבר חלק מדויטשה בונדספוסט: דויטשה פוסט ודויטשה פוסטבנק.

דויטשה טלקום הייתה מונופול בתחום ספק שירותי אינטרנט עד הפרטתה ב-1995, והיא עדיין הספק הדומיננטי כיום. עד תחילת המאה ה-21 שלטה דויטשה טלקום כמעט בכל הגישה לאינטרנט ללקוחות פרטיים ולעסקים קטנים בגרמניה. 

ב-6 בדצמבר 2001 הפכה דויטשה טלקום לשותפה הרשמית הראשונה במונדיאל 2006.

ב-1 בינואר 2005 ביצעה דויטשה טלקום שינוי ארגוני. שתי יחידות ארגוניות, T-Com ו-T-Online, אוחדו ליחידת הפס הרחב. דויטשה טלקום מספקת כ-40 מיליון קווי פס צר, מעל 9 מיליון קווי פס רחב, ויש לה 14 מיליון לקוחות אינטרנט.

ב-2008 בוצע שינוי ארגוני נוסף, ובמסגרתו הופרדה T-Online מדויטשה טלקום ומוזגה עם T-com במטרה ליצור יחידה ארגונית חדשה בשם T-Home.

בשנת 2010 איחדו אורנג' בריטניה (בבעלות פראנס טלקום) ו-T-Moblie (בבעלות דויטשה טלקום) את פעילותן בבריטניה ויצרו את חברת EE, חברת הסלולר הגדולה בבריטניה.

באפריל 2013 T-Mobile ארצות הברית ו-MetroPCS איחדו את פעילותן בארצות הברית. בפברואר 2014 רכשה דויטשה טלקום את שארית השליטה ב-T-Mobile צ'כיה תמורת 800 מיליון אירו.

בדצמבר 2014 הוכרז כי דויטשה טלקום מנהלת מגעים עם קבוצת בריטיש טלקום בנוגע לחברת EE, וכחלק מהעסקה הוצע לדויטשה טלקום 12% ממניות בריטיש טלקום ומושב בדירקטוריון בריטיש טלקום. בפברואר 2015 הוכרז כי בריטיש טלקום רוכשת את EE תמורת 12.5 מיליארד ליש"ט, ב-15 בינואר 2016 התקבל אישור הרשות לתחרות ושווקים לעסקה וב-29 בינואר 2016 היא הושלמה.

פעילות
------

מדינות בהן דויטשה טלקום פעילה
דויטשה טלקום מחזיקה במניות בחברות טלקומוניקציה אחרות כולל T-Mobile סלובקיה, הונגריה, קרואטיה.

קישורים חיצוניים
----------------

ויקישיתוף מדיה וקבצים בנושא **דויטשה טלקום** בוויקישיתוף
* אתר האינטרנט הרשמי של דויטשה טלקום
* דויטשה טלקום, ברשת החברתית פייסבוק

* דויטשה טלקום, ברשת החברתית אקס (טוויטר)

* דויטשה טלקום, ברשת החברתית אינסטגרם

* דויטשה טלקום, ברשת החברתית LinkedIn

* דויטשה טלקום, סרטונים בערוץ היוטיוב

|  |  |
| --- | --- |
| בקרת זהויות עריכת הנתון בוויקינתונים | 
* GND: 5123903-6
* ISNI: 0000 0001 0945 6467
* LCCN: no97011490
* VIAF: 153573345
* WorldCat: lccn-no97011490

 |
**מיזונו** (ביפנית: -**ミズノ株式会社**) היא חברה יפנית לציוד וביגוד ספורט. החברה נוסדה בשנת 1906 באוסקה על ידי ריאצ'י מיזונו. כיום היא מייצרת מגוון רחב של ציוד וביגוד ספורט לשלל ענפי ספורט.

היסטוריה
--------

בשנת 1906 האחים ריאצ'י וריזו מיזונו פתחו באוסקה שביפן חברה בשם **האחים מיזונו בע"מ** שהייתה למעשה חנות שבה הם מכרו ציוד ספורט מערבי כגון כדורי וכפפות בייסבול, ובשנה שלאחר מכן החלו למכור גם ביגוד ספורט. בשנת 1913 הם החלו לייצר את הכדורים והכפפות בעצמם. ב-1933 הם הציגו את מקל הגולף הראשון מתוצרת יפנית. ב-1935 אולם תצוגת ציוד הגולף שלהם היה הגדול בעולם. ב-1961 הוקם בלוס אנג'לס מפעל הייצור הראשון של החברה בארצות הברית.

בשנים שלאחר מכן חתמה מיזונו על חוזי חסות עם ספורטאים, קבוצות ונבחרות בולטות כגון קארל לואיס, נבחרת ניו זילנד ברוגבי, סן פרנסיסקו 49', ג'ו מונטנה, איוון לנדל ועוד.

בנוסף ליפן וארצות הברית, לחברה מפעלים גם בגרמניה, סין, צרפת, סקוטלנד והונג קונג.

החברה מייצרת מקלות גולף שמשמשים גם לשחקני גולף מקצוענים. בין השאר, טייגר וודס השתמש במקל גולף של מיזונו מאז היותו במכללה ועד לאחר שזכה בטורניר המקצועני הראשון שלו ב-1997.

קישורים חיצוניים
----------------

ויקישיתוף מדיה וקבצים בנושא **מיזונו** בוויקישיתוף
* 

* אתר האינטרנט הרשמי של מיזונו (באנגלית)
* מיזונו, ברשת החברתית פייסבוק

* מיזונו, ברשת החברתית אקס (טוויטר)

* מיזונו, ברשת החברתית אינסטגרם

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00645298
* VIAF: 258771670
* WorldCat: viaf-258771670

 |
**נורת'רופ** הייתה יצרנית כלי טיס מובילה בארצות הברית, שפעלה בשנים 1939–1994 (בהמשך לפעילות שהחלה ב-1927).

ג'ק נורת'רופ ייסד שלוש חברות שנקראו על-שמו. הראשונה הייתה אוויון ב-1927, אשר הפכה ב-1929 לחברת-בת של יונייטד איירקראפט אנד טרנספורט קורפוריישן בשם "נורת'רופ אוויאיישן קורפוריישן". חברת האם העבירה את פעילותה לקנזס ב-1931, וכך ג'ק, ביחד עם דונלד דאגלס, הקים את נורת'רופ קורפוריישן שמוקמה באל סגאנדו, קליפורניה, ושייצרה מספר תכנונים מוצלחים, כולל הגמא והדלתא. אולם, קשיים בעבודה הובילו לפירוק החברה על ידי דאגלס ב-1937, והמפעל נהפך לחטיבת אל סגאנדו של דאגלס איירקראפט קומפני.

נורת'רופ עדיין רצה בחברה משלו, וכך ב-1939 ייסד את "נורת'רופ קורפוריישן".

ב-1994, חלקית עקב ההפסד במכרז לתוכנית ה-ATF ללוקהיד מרטין והורדתה מהפרק של הצעתם לפיתוח מטוס ה-JSF, התמזגה החברה עם גראמן ליצירת נורת'רופ גראמן.

החברה התפרסמה בשנות הארבעים בשל ניסוייה בכנפיים מעופפות. אף על פי שהיו מספר דגמים בשלבי תכנון וביצוע ניסויי טיסה, רק המפציץ B-2 ספיריט משנות השמונים נכנס לייצור ולשירות מבצעי.

כלי טיס
-------

מטוס P-61 בלאק ווידו מתוצרת נורת'רופ
YF-23 של נורת'רופ ליד F-22
נורת'רופ איירקראפט קורפוריישן:

* אלפא
* בטא

נורת'רופ קורפוריישן (1), מאוחר יותר חטיבת אל סגאנדו של דאגלס:

* גמא
* נורת'רופ A-17
* BT-1 - מאוחר יותר SBD דונטלס
* דלתא

נורת'רופ קורפוריישן (2):

* N-3PB
* P-61 בלאק ווידו (P-61 Black Widow)
* YB-35
* XP-56
* XP-79 פליינג ראם
* YB-49
* N-32 ריידר
* F-89 סקורפיון
* X-4 בנתם
* נורת'רופ F-5
* T-38 טאלון
* YA-9A
* נורת'רופ YF-17 קוברה
* נורת'רופ YF-23
* F-20 טייגרשארק
* HL-10
* טאסיט בלו
* B-2 ספיריט

קישורים חיצוניים
----------------

ויקישיתוף מדיה וקבצים בנושא **נורת'רופ** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* SNAC: w67q9nfb

 |
**סאדל קריק (Saddle Creek)** היא חברת תקליטים עצמאית הממוקמת באומהה, נברסקה, ארצות הברית. החברה הוקמה על ידי רוב ננסל ומייק מוגיס בשנת 1993 בשם *Lumberjack Records*. החברה נקראת על שמה של דרך סאדל קריק, רחוב החוצה את צדה המזרחי של העיר אומהה (בדומה לאולפני אבי רוד ששמם נגזר משם הרחוב בו הם נמצאים), בו החלה סצנה שבין חבריה נמנים קונור אוברסט (אז אמן סולו, היום חבר בלהקה ברייט אייז), טים כשר (אז חבר בלהקה סלואודאון וירג'יניה, היום חבר בלהקות קרסיב והגוד לייף), ועוד. יחדיו, הם היו ידועים בצורה לא רשמית כ"קריקרס" ("Creekers"). סאדל קריק הופיעה לראשונה על עלון שהזמין את קוראיו "לבלות ערב עם סאדל קריק" (לאחר מכן שימש המשפט ככותרת ה-DVD של הלייבל). בשנת 1998 ג'סטין אוברסט, אחיו של קונור אוברסט, תפס את מקומו של מייק מוגיס, כאשר מוגיס עבר לעסוק יותר ויותר בהקלטת והפקת אלבומים.

סאדל קריק ממשיכה להיות חברת התקליטים המובילה בסגנון המוזיקלי שנקרא "צלילי אומהה", המאופיין בנגיעות של מוזיקת הקאנטרי. הגדרה זו הולכת ומאבדת מדיוקה, כתוצאה מהשתלבותם של צלילים אלקטרוניים, כגון אלו של הלהקות הפיינט וברוקן ספינדלס החתומות בחברה. הצליל האקלקטי של חברת התקליטים מוסבר במקצת על ידי ההיסטוריה שלה; רבים מחבריה המקוריים למדו יחדיו באותו בית הספר.

"לייבל אח" של סאדל קריק הוא הלייבל טים לאב, שהוקם על ידי קונור אוברסט בשנת 2004.

בשנת 2002 צירפה חברת התקליטים לשורותיה את להקה ריילו קיילי, שמקורה לא באומהה אלא בלוס אנג'לס. על אף שלבסוף הלהקה עזבה את החברה ועברה לחברת תקליטים עצמאית משל עצמה. עוד אמנים מחוץ לנברסקה אשר חתומים בחברה הם אריק בקמן (צפון קרולינה), ג'ורג'י ג'יימס (וושינגטון), טו גאלאנטס (סן פרנסיסקו) ולאחרונה טוקיו פוליס קלאב (קנדה).

בשנת 2005 יצא הסרט התיעודי "לבלות ערב עם סאדל קריק", המתעד את עשר השנים הראשונות של החברה. הסרט מכיל ראיונות מורחבים עם הלהקות החתומות בחברה, קטעי ארכיון ותיעוד של הופעות חיות נדירות.

ב-8 ביוני 2007, החברה פתחה מקום התכנסות משלה בשם "סלואודאון" (על שם הלהקה סלואודאון וירג'יניה), אשר ממוקם במרכז העיר אומהה, נברסקה, ארצות הברית.

להקת החתומות בלייבל
-------------------

|  |  |
| --- | --- |
| * Art in Manila
* Azure Ray
* Beep Beep
* ברייט אייז
* Broken Spindles
* Criteria
* Cursive
* Desaparecidos
* Eric Bachmann
* The Faint
* Georgie James
* The Good Life
* Ladyfinger (ne)
* Maria Taylor
* Mayday
* Neva Dinova
* Now It's Overhead
* Orenda Fink
* Son, Ambulance
* Sorry About Dresden
* Tokyo Police Club
* Two Gallants
 | חברות בעבר
* Commander Venus
* Gabardine
* Lullaby for the Working Class
* Park Ave.
* Polecat
* Rilo Kiley
* Slowdown Virginia
* Smashmouth
* We'd Rather Be Flying
 |

קישורים חיצוניים
----------------

ויקישיתוף מדיה וקבצים בנושא **סאדל קריק** בוויקישיתוף
* 

* אתר האינטרנט הרשמי של סאדל קריק (באנגלית)
* סאדל קריק, ברשת החברתית פייסבוק

* סאדל קריק, ברשת החברתית אקס (טוויטר)

* סאדל קריק, ברשת החברתית אינסטגרם

* סאדל קריק, סרטונים בערוץ היוטיוב

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2011170965
* MusicBrainz: 006ea2fb-e616-4743-924a-8bda90fff909
* VIAF: 197697815
* WorldCat: lccn-no2011170965

 |
**סטאר פֶּרוּ** (ספרדית: **Star Perú**), שבעבר נקראה **סטאר אפ** (**Star Up**), היא חברת תעופה פרואנית שבסיסה בנמל התעופה הבינלאומי חורחה צ'אבס שבלימה, פרו. החברה מפעילה טיסות נוסעים ומטען לשמונה יעדים בפרו מלימה.

היסטוריה
--------

חברת התעופה הוקמה במאי 1997 והחלה את פעילותה עם מטוס אנטונוב An-32 ששימש להובלת נוסעים ומטען ברחבי  דרום אמריקה.

בסוף שנת 2004 החלה סטאר פרו בהפעלת טיסות נוסעים פנימיות בפרו לאחר שרכשה מטוס בואינג 737-200. בעקבות פעילות עסקית נכונה הוכתרה החברה לחברת התעופה בעלת הצמיחה הגדולה ביותר בפרו בשנת 2005.

יעדים
-----

נכון לשנת 2016 טסה החברה מבסיסה שבלימה ל-8 יעדים בפרו:
אנדוס, קאמיסה, אילו, קוריאנטס-טרומפטארוס, קוסקו, הואנוקו, איקיטוס, פוקאלפה, פוארטו מלדונאדו וטראפוטו.

צי המטוסים
----------

**צי המטוסים (אוגוסט 2016)**| מטוסים | בשירות | בהזמנה | נוסעים | הערות |
| --- | --- | --- | --- | --- |
| בריטיש אירוספייס 146-100 | 2 | — |  |  |
| בריטיש אירוספייס 146-200 | 4 | — | 88 |  |
| בריטיש אירוספייס 146-200QT | 1 | — | 88 |  |
| בריטיש אירוספייס 146-300 | 2 | — |  |  |
| בומברדיה CRJ200ER | 2 | — |  |  |
| סה"כ | 11 |  |

קישורים חיצוניים
----------------

ויקישיתוף מדיה וקבצים בנושא **סטאר פרו** בוויקישיתוף
* 

* אתר האינטרנט הרשמי של סטאר פרו

הערות שוליים
------------

1. ↑  "Star Perú's History". *starperu.com*. 3 בנובמבר 2009. אורכב מ-המקור ב-6 בספטמבר 2009. נבדק ב-3 בנובמבר 2009. `{{cite web}}`:  (עזרה)
2. ↑  "Star Perú's Route Network". *starperu.com*. 2015-04-27. אורכב מ-המקור ב-16 בדצמבר 2009. נבדק ב-27 באפריל 2015. `{{cite web}}`:  (עזרה)
**סטודיו פַרַג'** הוא סטודיו לצילום וחנות צילום, מן הוותיקים והמפורסמים בישראל, הממוקם כיום בנווה ירק. הסטודיו, שנקרא "פוטו פרג'", הוקם על ידי סמי פרג' ואחיו יחזקאל ב-1957 בפתח תקווה. את הסטודיו ומורשת הצילום ממשיך סיון פרג' בנו.
הנחשב כאייקון צילום בישראל ובעל פינה ברשת 13 על צילום, ומומחה בינלאומי לצילום עסקי ופורטרטים.

היסטוריה
--------

משפחת פרג' עלתה מעיראק, שם עבדו האחים בסטודיו חביב, חנות הצילום של דודיהם נורי וגמיל חביב, וצילמו כמעט את כל יהדות בגדאד בדרכם לישראל. 

החנות הראשונה נפתחה ברחוב מוהליבר בפתח תקווה, ומן הפתיחה הייתה מהמובילות בארץ בתחום הצילום. 

בתחילת שנות ה-60 נסע סמי פרג' לגרמניה הביא משם את מכונת פיתוח הצבע הראשונה בארץ, לפתח תקווה. הוא ואחיו החלו בפיתוח תמונות הצבע הראשונות בישראל, ולאחר מכן החלו לפתח תמונות בגדלים מיוחדים שלא היו עד אז בישראל. חלון הראווה של פרג' היה מוקד לעליה לרגל בכל סוף שבוע, בו הוצגו תמונות בגדלים גדולים במיוחד ותמונות של תושבי העיר[דרוש מקור].

ב-1968 העבירו האחים את החנות לתל אביב לרח' בן יהודה. בהמשך רכשו את קולנוע "ארמון דוד", ובמקומו פתחו את אולפני האחים פרג'. הסטודיו שנפתח בתל אביב הפך לאחד העסקים המפורסמים בשנות ה-70 וה-80: אנשי ציבור נהגו להצטלם בסטודיו, כמו גם זוגות ערב חתונתם או אירוסיהם. בחנות הוצגו גם צילומי נוף וטבע. הסטודיו היה הראשון בישראל שהציע פיתוח והדפסה מהירים (במסגרת הטכנולוגיה שהייתה באותה עת): תחילה מהיום למחר, ואחר כך פיתוח והדפסה בו ביום. "מהיום להיום" הפך למטבע לשון בשפה הישראלית ומזוהה עם פרג' עד היום. 

בשנת 1980, נפרדו האחים פרג', וכל אחד מהאחים פנה לעסוק בנפרד בתחום הצילום. 

בשנת 2000 סמי ובנו סיון הקימו במושב נווה ירק סטודיו לצילום. הסטודיו הייחודי במושב נווה ירק מתמקד בצילומי משפחה, פורטרטים עסקיים ועוד. כמו כן הוקמה בסטודיו גלריה לצילומים של הארכיון העצום של סמי וסיון פרג' וגם גלריה להדפסת תמונות.

אסי דיין התייחס לתמונות הרומנטיות שהופקו בסטודיו בפזמון שיר הפרחה ("השמש של פרג' קורעת את הים"); והמונח "פוטו פרג'", בשל הפיתוח המהיר יחסית, לתיאור פעילות המבוצעת במהירות רבה.

סמי פרג' נפטר ב-19 בפברואר 2015, אך מורשת הצילום שלו ממשיכה על ידי בנו סיון פרג' בסטודיו פרג' בנווה ירק. לאחרונה הצטרפו בני משפחתו של סיון לעסק המשפחתי,
סיון פרג' הוא אייקון בתחום הצילום בישראל ובעל פינה קבועה בתוכנית הבקר "פותחים יום בערוץ 13" 
בו הוא מספר ומציג תמונות מארכיון הצילומים וטרנדים בעולם הצילום.
בשנת 2020 הוקמה קבוצת פרג' Farag group 
על ידי סיון וענת פרג' 
קבוצת הצילום העסקי והפרטי הגדולה בישראל 
כמו כן הקבוצה מייצגת חברות בינלאומיות המובילות בעולם בתחום הצילום והעיצוב לבית ולמשרד.
הקבוצה גם מיצגת את חברת קריסטל 3D מגרמניה .החברה המובילה בתחום הדמיות תלת מימד. בשנת 2021 החלה החברה לייצג את חברת מיצגי התאורה הגדולה בעולם. הקבוצה נחשבת כמובילה בתחומה.
בשנת 2021 השיקה הקבוצה אתר אינטרנט בעברית.

במאי 2020 נחנכה כיכר על שמו של סמי פרג' בפתח תקווה.

הערות שוליים
------------

1. ↑  ג'ורג' אבני, ‏השמש של פרג' קורעת את הים: הצלמניות המיתולוגיות בישראל, באתר ‏מאקו‏, 12 במרץ 2015
2. ↑  אתר למנויים בלבד עופר אדרת, מת הצלם המיתולוגי של תל אביב ופתח תקוה, שעשה "פוטושופ" הרבה לפני המצאת התוכנה, באתר הארץ, 20 בפברואר 2015
3. ↑  מזל טלבי לוי, "סמי היה מוסד". רמי גרינברג חנך כיכר על שמו של סמי פרג' ז"ל, באתר מלאבס – פתח תקווה, 18 במאי 2020

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008553200105171

 |
**סטרייפ** (באנגלית: **Stripe**) היא חברת פינטק אירית-אמריקאית המספקת שירותים פיננסים, פועלת במודל תוכנה כשירות ומאפשרת לבתי עסק פתרונות סליקת כרטיסי תשלום, מעקב אחר תשלומים, פריסת תשלומים ועוד. החברה מציעה תוכנות וממשק תכנות יישומים עבור אתרי מסחר אלקטרוני ואפליקציות מובייל.

החברה הוקמה בפאלו אלטו ב-2010 על ידי האחים האירים פטריק וג'ון קוליסון. ב-2011 פנו מייסדיה לאילון מאסק ופיטר ת'יל וגייסו בהובלתם הון ראשוני בסך 2 מיליון דולר, יחד עם קרנות הון הסיכון סקוויה קפיטל ואנדרסן הורוביץ. סכומים נוספים גויסו לאורך שנות פעילותה, כשב-2021 גייסה החברה לפי שווי של כ-95 מיליארד דולר ובכך הייתה לחברת הסטארט-אפ האמריקאית בעלת השווי הגבוה ביותר.

ב-2021 הקימה החברה שלוחה בישראל תחת חברת הבת "סטרייפ ישראל תשלומים בע"מ", לקראת כניסתה לשוק סליקת התשלומים במדינה.

קישורים חיצוניים
----------------

ויקישיתוף מדיה וקבצים בנושא **סטרייפ** בוויקישיתוף
* 

* אתר האינטרנט הרשמי של סטרייפ
* סטרייפ, ברשת החברתית פייסבוק

* סטרייפ, ברשת החברתית אקס (טוויטר)

* סטרייפ, ברשת החברתית LinkedIn

* סטרייפ, סרטונים בערוץ היוטיוב

* סטרייפ, הבלוג הרשמי

הערות שוליים
------------

1. ↑  Stripe hit a $95 billion valuation, leapfrogging SpaceX, Instacart, and Didi Chuxing on the leaderboard of tech giants, ‏businessinsider.com, ‏15 במרץ 2021
**סלע מעבדות תוכנה בע"מ** היא חברה ישראלית העוסקת בשירותי מחשוב ענן, בייעוץ וניהול פרויקטים ובפיתוח בתחום התוכנה.

היסטוריה
--------

חברת סלע הוקמה בדצמבר 1990 על ידי דוד בסה וקרו (קרופיני) סגל.

בשנת 1992 נפתח מרכז ההדרכה הראשון בבית איילון ברמת גן. בשנת 1998 עברה החברה לבית סלע בבני ברק ושם מוקמו משרדיה ומרכז ההדרכה שלה.

בפברואר 2000, הפכה סלע לחברה ציבורית, תחת המיתוג "סלע גרופ", והנפיקה כ-35% מהון המניות שלה בבורסה לניירות ערך בתל אביב.
בשנת 2001 הוקם הסניף הראשון של סלע מחוץ לישראל, בוושינגטון די. סי. במטרה להקים מערך שידורי רשת, בעיקר למטרות הדרכה. בשנת 2010 רכשו בעלי השליטה את הפעילות העסקית של החברה, ואילו השלד הבורסאי שנותר נמכר לחברת "די מדיקל". נכון לשנת 2021 יש לחברה סניפים גם בהודו ובקנדה. בנובמבר 2021 רכשה קרן פורטיסימו קפיטל 77% ממניות החברה.

פעילות החברה
------------

החברה עוסקת בהדרכה ובפיתוח תוכנה. את פרויקט פיתוח התוכנה המשמעותי הראשון פיתחה החברה בשיתוף יבמ ישראל עבור המוסד לביטוח לאומי – פרויקט גבייה ללא שכירים (גל"ש).

בשנת 2006 החלה החברה לפתח ולייצא את ערכות Microsoft Official Curriculum הנמכרות במרכזי ההדרכה של מיקרוסופט ומשמשות כלומדה הרשמית לתכנים אלו במרכזי Microsoft Learning בעולם כולו. בין השנים 2010–2018 זכתה סלע שש פעמים בפרס השותף המצטיין של מיקרוסופט.

זרוע ההדרכה של החברה נקראת מכללת סלע, ובה שתי מחלקות: מכללה פרטית המיועדת לקהל הרחב, בה לומדים סטודנטים את מקצועות המחשב, ומחלקה עסקית, המספקת שירותי הדרכה לחברות וארגונים: קורסים, השתלמויות וכנסים לאנשי מקצוע.

עוד מקיימת המכללה השתלמויות מקצועיות קצרות בתחומים טכנולוגיים וימי עיון, בתים פתוחים וכנסים בהשתתפות מרצים מרחבי העולם. מאז שנת 1997 עורכת החברה בישראל מספר פעמים בשנה את כנס SELA Developers Practice שבו משתתפים מדי שנה יותר מ-1,500 אנשי פיתוח תוכנה ובדיקות תוכנה והוא כולל הרצאות וסדנאות בתחום.

בינואר 2019 הוכרה סלע על ידי מיקרוסופט העולמית כמוסמכת (Expert MSP (Managed Service Provider, ואחת מ-38 שותפות (Azure partners) בעולם.

קישורים חיצוניים
----------------

* [  אתר האינטרנט הרשמי] של סלע מעבדות תוכנה
* מכללת סלע בערוץ 2: היהלו"מ שבכתר – קליטת בוגרים מצטיינים, סרטון באתר יוטיוב
* הדרך לקריירה מצליחה מתחילה במכללה או באוניברסיטה? – דודו בסה, מנכ"ל מכללת סלע, בריאיון לערוץ 2, סרטון באתר יוטיוב

הערות שוליים
------------

1. ↑  רון שטיינבלט, ‏סלע גרופ חוזרת למייסדיה: ירכשו פעילותה ב-1.8 מיליון שקל, באתר גלובס, 10 בינואר 2010
2. ↑  אתר סלע הבינלאומי (באנגלית)
3. ↑  אתר למנויים בלבד יוסף חרש, פורטיסימו נכנסת לתחום הענן: רוכשת את בית התוכנה סלע, באתר TheMarker‏, 3 בנובמבר 2021
4. ↑  קבוצת סלע זכתה בפעם החמישית ברציפות בתחרות השותפים העולמית של מיקרוסופט, באתר "אנשים ומחשבים", 7 ביולי 2015
5. ↑  Microsoft announces 2017 Partner of the Year winners and finalists, אתר מיקרוסופט (באנגלית)
6. ↑  Azure partners, אתר מיקרוסופט (באנגלית)
7. ↑  סלע גאה להכריז על הסמכתה כ-Expert MSP על ידי מיקרוסופט העולמית, באתר "אנשים ומחשבים", 28 בינואר 2019